In nomine Verbi incarnati. Ego Tigrimus et uxor mea Sigmeldis venditores, vendidimus a monachis Sancti Petri Cluniensis, ubi domnus Odilo abba preesse videtur, aliquid de hereditate nostra que residet in pago Matisconense, in agro Apotiaco, in villa Buxiaco: hoc sunt tres peciolas de vinea. Et habet una peciola in longum XIIIIim perticas, et in uno fronte III perticas et pedes VII, et in alio fronte III perticas. Et alia peciola habet in longum VIII perticas, et in fronte II perticas et pedes VII, et in alio fronte III perticas; et alter peciola habet in longum VII perticas et pedes VIII et in fronte III perticas et dimidia et in alio fronte II perticas et VIII pedes. Et accepimus de ipsis monachis solidos XVIIII; et faciant ab ac die quicquid facere voluerint. Acta carta ista XI kalendas februarii, feria III, regnante Rodberto rege anno XII. S. Tigrim, qui carta ista fieri et firmare rogavit. S. Petrus. S. Durannus. S. Vualterus. S. Odo. S. Girboldus. Rodbertus levita scripsit.